**ՎԵՐԱՊԱՏՐԱՍՏՎՈՂ ՈՒՍՈՒՑՉԻ ՀԵՏԱԶՈՏԱԿԱՆ ԱՇԽԱՏԱՆՔ**

Հետազոտության թեման՝ Սովորողների մեջ արժեքային համակարգի ձևավորումը շախմատ առարկայի դասավանդման ընթացքում։

Հետազոտվող ուսուցիչ՝ Հովհաննիսյան Թովմաս

Երևանի Մ. Մելքոնյանի անվան հ. 11 հիմն. դպրոց

Երևան – 2022

1․ Ներածություն

Արդի ժամանակներում, զարգացումների այսպիսի սրընթաց աճը․ իրենց ուղակի ներգործությունն են ունենում կրթական համակարգի վրա՝ առաջ բերելով նորանոր խնդիրներ։ Հասարակության զարգացման տարբեր փուլերում սովորողների հոգևոր-բարոյական դաստիարակության խնդիրը տարբեր կերպ է լուծվել։

Տարբեր է եղել նաև նրա բովանդակության օրինակով։ 44 Օրյա մահասարսուռ պատերազմը մեզ խորհելու տեղիք է տալիս:

Արդյո՞ք կրթությունն ու դաստիարակությունը ճիշտ <<Ռելսերի>> վրա են դրված․ թե մեր պարտության արմատներն ավելի խորն են ձգված ընդհուպ միչև դաս և դասապրոցես։ Մենք խորհելու և մտահոգվելու շատ հարցեր ունենք․ քանի-որ հայ զինորը կարող է գումարի դիմաց ինֆորմացիա <<վաճառել>> թշնամուն։ Ուրեմն մեր կրթական համակարգում ևս կան բաց և թերի տեղեր։ Պարզ և հստակ պետք է գիտակցել, որ արդի դպրոցի առջև ծառացած խնդիրներն ավելին են․

Դպրոցի նպատակը պետք է լինի՝ հայրենասեր, մարդասեր, հոգևոր հարուստ, ակտիվ, բարձր բարոյական նորմերով, իր երկրի պատմությունն ու ավանդությունները հարգող, ուրիշի հոգսը կիսող քաղաքացիների դաստիարակությունը։

Այսպիսով, ուսուցիչը բացի ընդհանուր ուսումնական խնդիրներից պետք է նաև դաստիարակչական խնդիրներ լուծի։

Ցավոք, շատ ծնողներ զբաղված են օրվա հացի փողը վաստակելով, և երեխաների դաստիարակությունը աչքաթող է արվում։ Դպրոցը պիտի կրկնակի աշխատի նման երեխաների հետ և սերնդի հոգևոր-բարոյական դաստիարակությունը պետք է ընթանա, որպես շարունակական պրոցես ու կրի համակարգված, այլ ոչ թե դիպվածային բնույթ։ Դաստիարակությոն դերը գնալով աճում է, քանի որ արագ են փոխվում կենսական նպատակներն ու բարոյական կողմնորոշիչները։ Նվազել է հասարակության դերը աճող սերնդի հոգևոր-բարոյական դասըիարակության հանդեպ։

Կրթության դերը օրեցօր աճում է։ Կրթությունը վերաճում է մի գործոնի, որը նպաստում է հասարակության մեջ մարդու դերի առավել արժևորման՝ զարգացնելով համագործակցության, հանդուրժողականության, համակեցության և այլ արժեքային որակներ։ Յուրաքանչյուր, այդ թվում նաև շախմատի ուսուցչի առաջ կանգնվում է առարկայի ուսումնական դասընթացի նյութերով արժեքների սահմանակարգի ձևավորման սովորողների անձի դաստիարակության խիստ բարդ և կարևոր խնդիրը։ Քանիցս պետք է մշակել և վերանայել շախմատի ուսուցման ռազմավարական նշանակությունը։

Որպեսզի շախմատ առարկան յուրաքանչյուր աշակերտի համար անձնային նշանակություն ստանա, անհրաժեշտ է, որ դասի ընթացքում ստեղծվի ստեղծագործական համագործակցության մթնոլորտ, խրախուսվի իմացական ցանկացած գործընթաց, խրախուսվի յուրաքանչյուր նախադասություն, յուրաքանչյուր իմացական փորձ։

Տվյալ հետազոտության հարցադրումներն հետևյալն են.

1. Ինչպիսի՞ արժեքային համակարգ է ձևավորվում աշակերտի մոտ շախմատ առարկայի դասավանդման ընթացքում։
2. Տվյալ արժեքային համակարգը ի՞նչ ազդեցություն կարող է ունենալ աշակերտի ուսումնական պրոցեսի վրա։
3. Տվյալ արժեքային համակարգը ի՞նչ ազդեցություն կարող է ունենալ անհատի ձևավորման վրա։

Որպես առարկա` շախմատն ունի արժեքների ձևավորման մեծ ներուժ։

 Շախմատ առարկայի ուսուցումը աշակերտի մոտ կարող է ձևավորել ընտրություն կատարելու կարողունակությունը, ընտրությունը որպես արժեք ընդունելու ունակությունը։ Ճիշտ քայլի ընտրությունը, քայլերի հերթականության ճիշտ ընտրությունը, մեկ քայլի կարևորությունը որպես ընտրություն։

Շախմատում ընթացիկ պլան֊թեման աշակերտի մոտ կարող է ձևավորել պլանի կարևորությունը որպես արժեք։ Ընդ որում` աշակերտը պետք է ընկալի, որ նպատակը կախված է դիրքից` իր և հակառակորդի։ Որպես հիմք ստեղծի՛ր լավ դիրք, մի՛ թույլ տուր, որ հակառակորդը ստեղծի լավ դիրք և այդ երկու գործոններից կախված նպատակ դիր քո առջև և՛ ներկայի, և՛ հեռանկարի համար։

 Դիրքի գնահատում թեման աշակերտի մոտ կարող է ձևավորել գնահատման ունակությունը։ Ի՞նչ անել, որպես նպատակ և ինչպե՞ս անել որպես տվյալ նպատակին հասնելու քայլերի ճիշտ ընտրություն։

Մարդու համար կարևոր արժեք է հանդիսանում նյութական արժեքը, ի՞նչ ունի մարդը` այսինքն` նրա ունեցվածքը։ Շախմատի թեմաների մեջ դա արտահայտվում է նյութական առավելություն և որակ և նյութական առավելության իրացում թեմաներում։ Շախմատ առարկայի ուսուցումը կարող է բարոյական արժեքներ ձևավորել աշակերտի մոտ` հարգանք հակառակորդի նկատմամբ և՛ հաղթելու, և՛ պարտվելու ժամանակ։ Շախմատ խաղը արդար խաղի չափանիշ է, հետևաբար արդարության չափանիշ է։

 Այս բոլոր արժեհամակարգերը կարող են դրական ազդեցություն ունենալ աշակերտի ուսումնական պրոցեսի վրա և անհատի ձևավորման վրա։

2. Գրական ակնարկ

Պետության և ազգի անվտանգության հզորացման գործում գերակա խնդիր է դառնում պետական մտածելակերպ ունեցող և ապագայի մարտահրավերներին դիմակայելու պատրաստ մարդու ձևավորումը։ Արդյունքում առաջացան դաստիարակության համակարգի կառուցման որոշակի նախադրյալներ և իրական հնարավորություններ։ Դրանք իրենց մեջ ներառում են հետևյալ նպատակները․

Բարոյական, որը ենթադրում է ոչ միայն տեսնել, հասկանալ և զգալ գիտության գեղեցկությունը, այլ նաև հասկանալ գիտության և տեխնոլոգիաների նվաճումների խելամիտ օգտագործման անհրաժեշտությունը՝ հանուն մարդկային հասարակության հետագա զարգացման և շրջակա միջավայրի պահպանության։

Քաղաքացիական, որը ենթադրում է ակտիվ կենսադիրքորոշմամբ ստեղծագործ անձի ձևավորում, որը հարգանքով է լցված գիտություն և տեխնիկա ստեղծագործների հանդեպ։

Հայրենասիրական, որը ենթադրում է հայրենիքի, նրա հարստության և մշակութային ավանդությունների մասին տեղեկությունների ուսումնասիրում , որն օժանդակում է իր քաղաքի, գյուղի, ավանի հանդեպ սիրուն, դաստիարակում է իր երկրի քաղաքացուն։

Առողջապահական , որը ենթադրում է գիտելիքների ձևավորում հանուն առողջ կենդանակերպի, մարդու և հասարակության անվտանգ կենսագործունեության ապահովման։

Կարելի է պնդել, որ արժեքների համակարգը սովորողի ուսումնական գործունեության մեջ պետք է կարևոր, վճռող տեղ զբաղեցնի որոշելով նրա նախապատվությունները, հետաքրքրություններն ու արարքներն առարկայի յուրացման պրոցեսում։ Այդպիսով, հնարավոր դարձավ ձևակերպել հետևյալ դաստիարակչական խնդիրները , որոնք անհրաժեշտ է լուծել շախմատի դասերում։

1. Սովորողներին ծանոթացնել աշխարհի չեմպիոնների պարտիաներին՝ որպես անձի դաստիարակության ու ինքնաիրացման միջոց։

 Նշենք այն պայմանները, որոնք ապահովում են շախմատի ուսուցման դպրոցում կենսագրական նյութերի օգտագործման արդյունավետությունը։

* Նախ այդօրինակ տեղեկությունները պետք է նվազագույն լինեն իրենց բովանդակության ծավալով և ուսումնական ժամանակի ծախսերի առումով։ Անհրաժեշտ է նախապես առանձնացնել նշանավոր շախմատիստներին, որոնց կյանքն ու գործունեությունը պետք է ներկայացվի քիչ թե շատ հիմնավոր։
* Կենսագրական նյութը պետք է կապված լինի կոնկրետ նյութի հետ, ներառվի ընթացիկ նյութի շարադրման տրամաբանության մեջ։ Անհրաժեշտ է սովորողների գիտակցությանը հասցնել այն, թե կոնկրետ ինչ է արել այս կամ այն նշանավոր շախմատիստը, ինչպես են նրա պարտիաներն ու էտյուդները ծառայում շախմատի զարգացման մեջ։

Օրինակ` Ավերբախի և Լոյդի էտյուդները, Սմիսլովի զինվորային վերջնախաղերը, Տիգրան Պետրոսյանի 《որակի զոհաբերությունները》, Ֆիշերի սկզբնախաղերը և այլն։

 Կարևոր է սովորողներին ծանոթացնել շախմատիստի մտածողության ոճին։

2. Աշխարհայացքային արժեքների ձևավորված համակարգը կարող է սովորողի ընդհանուր կուլտուրայի և բազմազան ու բարդ փորձարարական միջոցներով և ոչ պակաս տեսական մտակառուցումներով շախմատի աշխարհի միջև կամրջի դեր կատարել։ Արդյունքում շախմատի գիտելիքների ու պատկերացումների աշխարհը ձեռք է բերում մշակույթի արժեք։

 Աշակերտների մեջ պետք է ձևավորվեն բարոյական հայացքներ ու համոզմունքներ, արժեքային դիրքորոշումներ, որոնք հնարավորություն կտան դպրոցականներին օբյեկտիվորեն գնահատել իր և շրջապատող մարդկանց վարքի մարդկայնության չափը։

Սովորողներին շախմատի մարտավարության դերը , ասենք, հայրենիքի պաշտպանության մեջ բացահայտելով, շախմատի դասերին ուսումնասիրվող մարտավարական թեմաների ու օրենքների ռազմական տեխնիկայում կոնկրետ կիրառման օրինակներով, ապագա զինվորին անհրաժեշտ պրակտիկ կարողություններիվձևավորումով դրվում են սովորողների ռազմահայրենասիրական դաստիարակության հիմքերը։

3. Սովորողների մեջ ձևավորել պատկերացում առ այն, թե ինչպիսի դժվարությամբ են ձեռք բերվում, հիմնավորվում ու կառուցվում գիտական գիտելիքները, ձևավորվում համոզմունքներ աշխարհի գիտական պատկերի և մարդու համար նրա կարևորության մասին։ Սովորողների մեջ պետք է ձևավորվեն բարոյական հայացքներև համոզմունքներ, արժեքային դիրքորոշումներ, որոնք հնարավորություն կտան դպրոցականնեին օբյեկտիվորեն գնահատել իր և շրջապատող մարդկանց վարքի մարդկայնության չափը։

4. Սովորողների գիտակցության մեջ շեշտադրել շախմատի դերը հայրենիքի պաշտպանության մեջ, շախմատի դասերին ուսումնասիրվող մարտավարական թեմաների և օրենքների օրինակներով, ապագա զինվորին անհրաժեշտ պրակտիկ կարողությունների ձևավորումով դրվում են սովորողների ռազմահայրենասիրական դաստիարակության հիմքերը։

5. Զարգացնել հուզական արժեքային մտածողությունը գիտության և արվեստի փոխազդեցության օրինակով:

Աշխարհի չեմպիոնների պարտիաների վերլուծությունը օգնում է դաստիարակելու ազնիվ և արժանի քաղաքացի։

6**․ Քննադատական մտածողության ձևավորումը։**

Վերջնախաղային իմացության արժեքային դատողությունները, ինչպես նաև պրակտիկայում դրանց կիրառելու հմտությունները աշակերտների մեջ կձևավորեն գիտական աշխարհայացք և ստեղծագործական մտածողություն։

Կարծում եմ արդարացված է ցանկացած մեթոդ, որը տանում է թեմայի հետաքրքրությունը բարձրացնելուն և այն ընկալելի դարձնելուն։

Ի վերջո, կրթությունն ոչ միայն անհատի շահերից է բխում, այլ հասարակության և պետության շահերից։ Այն միասնական գործընթաց է, որը նպատակաուղղված է հայ ժողովրդի և մարդկության գիտելիքները, փորձը, հոգևոր ժառանգությունը յուրացնելուն, հարստացնելուն և պահպանելուն։ Ինչպես նաև դրանք սերունդներին փոխանցելուն։ Մեր երկրում կրթությունը երկրի զարգացման և հզորացման, ինչպես նաև ազգային անվտանգության ապահովման կարևոր գործոն ու երաշխիք է։

**Վերլուծություն**

Այսպիսով, արժեքները դատողություններ են այն մասին, թե ինչն է կյանքում կարևոր։ Դրանք հատուկ համոզմունքներ են, թե որն է ճիշտն ու սխալը։ Իսկ ո՞րոնք են կյանքի իրական արժեքները։

* Անձը պետք է հարգի Հայաստանի խորհրդանիշերը, լինի հայրենասեր, կարևորի ազգային հիմնախնդիրների լուծման գործում իր մասնակցության անհրաժեշտությունը։
* Գիտակցի, որ ժամանակակից աշխարհում կրթությունը, գիտությունը, տեխնոլոգիաները մեծագույն արժեքներ են։
* Գիտակցի սեփական մշակույթի՝ լեզվի, պատմության, արվեստ, զգային այլ արժեքների կարևորության մասին։
* Լինի ազնիվ, գթասիրտ, արդարամիտ, օրինապահ և կարևորի բարոյական չափանիշներն ու քրիստոնեական, ինչպես նաև համամարդկային արժեքները։
* Գիտակցի իր տեղն ու դերը ընտանիքում և հասարակության մեջ, դրսևորի արժանավայել պահվածք։
* Գիտակցի ծնողների, տարիքով մեծերի և փոքրերի, ընկերների և համայնքի նկատմամբ դրսևորման կարևորությունը։
* Անաչառորեն գնահատի սեփական ուժերն ու կարողությունները՝ բացառելով

սեփական անձի թերագնահատումն ու գերագնահատումը։

* Դրսևորի աշխատասիրություն, հնարամտություն, նպատակասլացություն, արժևորի և գնահատի սեփական և այլոց աշխատանքը։
* Մշտապես հոգ տանի իր առողջության մասին, կարևորի մարմնակրթության դերը, հետևողական լինի առողջ ապրելակերպի և անվտանգ կենսագործունեության կիրառման գործում։

**Ամփոփում**

Ուսումնառության ընթացքում աշակերտն էլ իր հերթին պետք է ․

* Գնահատի շախմատի դերը կյանքում, ցանկացած իրավիճակում ճիշտ կողմնորոշվելու գործում։
* Գիտակցի շախմատի դերը անհատի աշխարհայացքի ձևավորման գործում։
* Կարևորի շախմատ առարկայի դերը տրամաբանական մտածողության, զարգացման գործում։
* Գիտակցի շախմատային գիտելիքների կարևորությունը, դրանց կիրառության արդյունավետությունն առօրյա կյանքում և աշխատանքում։
* Կարևորի մտավոր աշխատանքը, կարողանա նպատակներ և խնդիրներ դնել և նպատակասլաց գործունեություն ծավալել։
* Գնահատի բնության ներդաշնակությունն ու գեղեցկությունը։
* Ձգտի ստեղծագործական աշխատանքի, գեղագիտական հաճույք ստանա դրանից։
* Գնահատի մարդկային գործունեության ազդեցությունըբնության վրա։
* Կարևորի շրջակա միջավայրի պահպանությանը նպատակաուղղված միջոցառումների իրագործմանը։
* Հարգի ինքն իրեն, քանզի գիտությունը ոչ այլ ինչ է, քան բնության մարդկային հայելին, որն արտացոլում է նրան ճանաչողմարդու բոլոր պահանջմունքները, հետաքրքրությունները, արժեքներն ու մտածողության ոճը։

Հետազոտության նպատակն է, որ շախմատ առարկայի թեմաներով ստեղծվեն մտածող անհատներ, և այդ մտածողության հիմքը կարող է ձևավորվել դպրոցում։ Այդ մտածողությունը աշակերտին պետք է կյանքի ամենադժվարին պահերին խաղաղ և հանգիստ ելք որոնելու, պարտությունների մեջ չմեղադրելով ոչ մեկի, պարտվելուց չընկճվել, գնահատելով իրողությունը, նպատակ դնել և գիտելիքի հիման վրա համոզմունք ունենալ ու գնալ ճիշտ ճանապարհով առաջ։

**Գրականության ցանկ**

* + 1. **Հանրակրթության մասին օրենքը ,**
		2. **Վիքիպեդիա` <<ազատ հանրագիտարան>>,**
		3. **Ս. Միսակյան` 《Ուսումնական ձեռնարկ》, 2013թ,**
		4. **Ս. Միսակյան` 《Ուսումնական ձեռնարկ 2֊4֊րդ դաս.》, 2018 թ։**